Cornelius Nepos

Cornelius Nepos (n. 110–25/24 eaa.) oli roomalainen kirjailija, joka tunnetaan erityisesti elämäkertateoksestaan Kuuluisia miehiä (De viris illustribus). Se on säilynyt nykyaikaan vain osittain, mutta toimi kauan lukukirjana latinan alkeisopetuksessa.Suolahti, Jaakko: ”Cornelius Nepoksen elämä ja teokset”. Teoksessa Nepos 1962, s. 5–10.

 Elämä 

Cornelius Nepos syntyi noin vuonna 110 eaa. Hän oli kotoisin Gallia Cisalpinasta, mahdollisesti Ticinumista. Joskus kotipaikaksi on kuitenkin arveltu Veronaa tai jotakin sen lähikylää, kuten Hostiliaa. Nimen perusteella hänen on arveltu olleen joko roomalaisen siirtolaisen tai roomalaistuneen keltin jälkeläisiä. Nepos oli Catulluksen, Ciceron ja Atticuksen aikalainen ja ystävä. Tästä päätellen hän kuului ilmeisesti kotikaupunkinsa ylimystöön ja oletettavasti ritarisukuun.

Antiikin lähteistä Nepoksen elämästä tiedetään muutoin vain vähän. Hän ei vaikuta toimineen valtioelämässä, vaan omistautuneen kirjallisuudelle. Jossakin vaiheessa hän vaikuttaa muuttaneen Roomaan, joka tarjosi parhaat mahdollisuudet tutkimustyölle. Cicero mainitsee Nepoksella olleen pojan, mistä päätellen hän oli naimisissa. Catullus omisti runokokoelmansa Nepokselle, joka oli jo varhain arvostanut hänen runouttaan.

Nepos kuoli joskus vuoden 30 eaa. jälkeen, oletettavasti noin vuonna 25/24 eaa.Catullus 1.3; Cicero: Kirjeet Atticukselle (Epistulae ad Atticum) 16.5; Plinius vanhempi: Naturalis historia 5.1, 9.39, 10.23; Plinius nuorempi: Kirjeet 4.28; Hieronymus: Chronicon, olympiadi CLXXV.

 Teokset 

Nepos kirjoitti ennen kaikkea historiaa proosamuodossa. Häntä ei ole pidetty erityisen suurena kirjailijana, vaan ennen kaikkea anekdoottien kokoajana. Joka tapauksessa hänen tuotantonsa kuvaa hyvin Rooman tasavallan ajan lopun kulttuurielämää.

Nepoksen teokset ovat suurimmaksi osaksi kadonneet. Teokset olivat:

 Kuuluisia miehiä (De viris illustribus eli Vitae) – elämäkertojen kokoelma, joka sisälsi roomalaisten ja ei-roomalaisten kuninkaiden, sotapäälliköiden, lainoppineiden, puhujien, filosofien ja kirjailijoiden elämäkertoja. Säilynyt vain 25 elämäkertaa, josta pääosan muodostavat muunmaalaisten sotapäälliköiden 23 elämäkertaa.
 Kronikka (Chronica) – kolme kirjaa käsittänyt universaalihistoria, jonka sisällöstä saa jonkinlaisen kuvan Ausoniuksen,Ausonius: Kirjeet (Epistulae) xvi. Aulus GelliuksenAulus Gellius: Attikan öitä 17.21.3, 8, 24. ja SolinuksenSolinus: De mirabilibus mundi 1.27, 44.1. tekemistä lainauksista. Kadonnut kokonaan.
 Esimerkkejä (Exempla) eli Esimerkkien kirja (Exemplorum libri) – ainakin viisi kirjaa käsittänyt kokoelma huomattavia lausumia ja tapahtumia, muistutti Valerius Maximuksen teosta Factorum ac dictorum memorabilium libri IX. Kadonnut kokonaan.
 Cato vanhemman elämä (De vita Catonis Senioris) – Cato vanhemman elämäkerta. Kadonnut kokonaan.
 Ciceron elämä (De vita Ciceronis) – Ciceron elämäkerta, jonka Aulus Gellius mainitsee korjatessaan siinä olleen virheen.Aulus Gellius: Attikan öitä 15.28. Kadonnut kokonaan.
 Kirjeet Cicerolle (Epistulae ad Ciceronem) – Cicerolle osoitetut kirjeet, joista yhdestä on säilynyt katkelma Lactantiuksella.Lactantius: Institutiones divinae III.15; vrt. Cicero: Kirjeet Atticukselle 16.5 Kadonnut kokonaan. Cicerolta tunnettiin vastaavasti Kirjeet Cornelius Nepokselle (Epistulae Ciceronis ad Cornelium Nepotem).
 Historioitsijoista (De historicis) – kreikkalaisia historioitsijoita käsitellyt teos, jonka Nepos mainitsee Dionin elämäkerrassaan.Cornelius Nepos: Kuuluisia miehiä, Dion 3. Kadonnut kokonaan.
 Runoutta. Nepos kirjoitti proosan lisäksi myös ajan tavan mukaisia rakkausrunoja, joita luettiin lähipiirille. Plinius nuorempi mainitsee Nepoksen muiden runoilijoiden yhteydessä.Plinius nuorempi: Kirjeet 5.3. Kadonnut kokonaan.

 Lähteet 

 Kirjallisuutta 
 Suomennetut teokset 



 Muuta kirjallisuutta 




 Aiheesta muualla 

Luokka:100-luvulla eaa. syntyneet
Luokka:20-luvulla eaa. kuolleet
Luokka:Roomalaiset kirjailijat